[{"text_idx": "#000000", "text": "Camau tuag at gludiant cynaliadwy yng Nghymru"}, {"text_idx": "#000002", "text": "Gyda chanslo ffordd liniaru\u2019r M4 newydd yn 2019 daeth cyfle i Gymru droi cefn ar bolisi\u0308au trafnidiaeth anghynaladwy\u2019r gorffennol, yn enwedig ein gorddibynniaeth affwysol ar geir1. Ond mae rhwystrau i\u2019w goresgyn cyn inni hyd yn oed ddechrau ar y broses o ddod o hyd i atebion priodol."}, {"text_idx": "#000003", "text": "Y rhwystr cyntaf yw\u2019r syniad bod buddsoddi mewn seilwaith trafnidiaeth yn hanfodol er mwyn hybu twf economaidd."}, {"text_idx": "#000005", "text": "Recent evidence from the UK and internationally shows signs of road traffic growth leveling (sic) off, even after accounting for lower than anticipated economic growth...which the Department for Transport has never forecast..."}, {"text_idx": "#000006", "text": "...a range of views as to the importance of new transport infrastructure in stimulating economic growth. The evidence base is not as strong as you, or we, might wish it to be."}, {"text_idx": "#000007", "text": "Our service and knowledge-led economy should not be assumed to be as tightly coupled to road traffic for its success as it once might have been. [ychwanegwyd y pwyslais]"}, {"text_idx": "#000009", "text": "There remains a lack of robust methodological approaches to conclusively prove the link between transport investment and social and economic outcomes.3"}, {"text_idx": "#000014", "text": "Mae nifer y bobl sy\u2019n defnyddio trafnidiaeth gyhoeddus, y mae ei hyfywedd yn dibynnu arno, wedi gostwng mwy na 80%, a bydd yn parhau\u2019n isel am flynyddoedd. Efallai na fydd rhai rhwydweithiau\u2019n adfer a byddant yn diflannu\u2019n llwyr os bydd tonnau eraill o\u2019r firws. Mae cwmni\u0308au hedfan y diwydiant twristiaeth ryngwladol ar beiriant cynnal bywyd gan dderbyn cymhorthdal sylweddol gan lywodraethau na all ddarllen yr ysgrifen ar y mur, neu sy\u2019n amharod i wneud hynny."}, {"text_idx": "#000015", "text": "Yn yr amgylchedd hollol wahanol hon, beth allem ei wneud felly i sicrhau mynediad at gyflogaeth, nwyddau, gwasanaethau a gwybodaeth, os nad y lefelau symudedd y mae aelwydydd sy\u2019n defnyddio ceir wedi dod i arfer a\u0302 hwy?"}, {"text_idx": "#000016", "text": "Mae\u2019r rhwystr olaf yn un cysyniadol. Gyda\u2019n hobsesiwn gyda swyn technoleg (SUVs, e-feiciau), rydym yn dueddol o anghofio mai dim ond y modd i gyflawni rhywbeth (diben y daith) yw trafnidiaeth. Yn rhy aml, mae diogelwch ac effaith amgylcheddol, er enghraifft, yn cael eu hanwybyddu, ac rydym yn cael ein dallu gan hysbysebion slic a lliwiau llachar. Mae angen inni atgoffa ein hunain mai ceir yw\u2019r math o gludiant lleiaf effeithlon a mwyaf niweidiol sydd wedi\u2019i gynhyrchu ar raddfa fawr erioed, waeth beth yw\u2019r ffynhonnell pw\u0302er."}, {"text_idx": "#000017", "text": "Mae angen inni ofyn cwestiynau mwy sylfaenol. Pa mor angenrheidiol yw ein tripiau? Pa mor aml y mae angen i ni deithio i\u2019r cyrchfannau y dymunwn? Gall hyn fod yn obaith ofer tra bod cost ymylol taith yn parhau i fod mor isel (ac yn is gydag e-geir) a chaiff teithiau eu sybsideiddio\u2019n drwm gan ffyrdd sy\u2019n rhad ac am ddim i\u2019w defnyddio \u2013 a gan yr amgylchedd naturiol a dynol."}, {"text_idx": "#000018", "text": "Mae ein sector trafnidiaeth yn arbennig o agored i set fawr o fygythiadau diweddar a rhai tebygol yn y dyfodol. Dylem fod yn lleihau ein dibyniaeth ar drafnidiaeth a\u2019r graddau mae ein heconomi yn agored iddi. Dylai cyfeiriad polisi yn y dyfodol fod yn glir \u2013 costau sefydlog is a chostau defnydd uwch, gyda thrafnidiaeth gyhoeddus am ddim neu\u2019r nesaf peth i ddim. Yn y tymor hwy, byddwn mwy na thebyg yn penderfynu na ellir fforddio costau cymdeithasol symudedd uchel na\u2019i gost mewn adnoddau."}, {"text_idx": "#000020", "text": "... fframwaith polisi cenedlaethol cydlynol ac integredig ar gyfer teithwyr a nwyddau.2"}, {"text_idx": "#000021", "text": "Dylai\u2019r fframwaith hwnnw ganolbwyntio ar ddiogelwch, mynediad (nid symudedd), effeithlonrwydd, tegwch a fforddiadwyedd a defnyddio\u2019r meini prawf hynny gyda phob dull teithio. Mae angen ffordd newydd o feddwl ..."}, {"text_idx": "#000022", "text": "Dylai cynllunwyr gydnabod bod trafnidiaeth yn bwynt cyswllt canolog rhwng pobl a\u2019r amgylchedd. Dylai pob rhwydwaith fod wedi\u2019i dirlunio a\u2019i gynnal a\u2019i gadw\u2019n dda, yn enwedig llwybrau cerdded a llwybrau beiciau, gyda choed a phlanhigion yn darparu ffrwythau a chnau ar gyfer bywyd gwyllt a theithwyr, blodau a harddwch gweledol. Dylai cerdded fod yn brofiad esthetig, dylai teithio fod yn bleserus. Mae angen i amgylcheddau gwrywaidd caled gorsafoedd tre\u0302n a bysiau ddod yn fwy cyfforddus i fenywod fod ynddynt a theimlo\u2019n ddiogel ynddynt. Mae angen i beirianneg fod yn fwy cyfeillgar i bobl, heb golli ei swyddogaeth a\u2019r flaenoriaeth o ddiogelwch."}, {"text_idx": "#000025", "text": "Felly, dylem beidio ag annog twf canolfannau trefol ac yn hytrach dylem fod o blaid creu canolfanau gweithgarwch datganoledig. Nid yw goruchafiaeth ein Llundain-fechan-ger-y-Taf, ein pegwn twf honedig, wedi gwneud fawr ddim i weddill Cymru, gyda\u2019i chymudwyr yn sugno\u2019r bywyd allan o\u2019r hyn sydd wedi troi\u2019n faestrefi noswylio yn y Cymoedd. Mae cymudo yn wastraff amser, egni, arian ac ymdrech, ac nid yw\u2019n gynaliadwy."}, {"text_idx": "#000026", "text": "Er mwyn atgyfnerthu\u2019r duedd anorfod hon ymhellach, dylem leihau\u2019r nifer o feysydd parcio mewn canolfannau trefol, adeiladau parcio, meysydd parcio preifat a chyfleusterau cyhoeddus 10% bob blwyddyn am o leiaf bum mlynedd a defnyddio\u2019r gofod a ryddhawyd ar gyfer tirlunio, mannau parcio beiciau ac adnoddau cyhoeddus. Mae llif traffig brig yn cael eu llywio\u2019n bennaf gan y lleoedd parcio cymharol rad sydd ar gael mewn canolfannau trefol. Dylid lleihau lleoedd parcio drwy\u2019r dydd yn sylweddol, ond ni ddylai costau parcio am gyfnod byr fod yn uchel."}, {"text_idx": "#000027", "text": "Yn gyffredinol, mae rhwydweithiau trafnidiaeth a meintiau fflyd wedi\u2019u cynllunio i ateb y galw brig \u2013 awr brig y bore fel arfer \u2013 am gost sydd o ganlyniad yn uchel. Mae hyn yn arwain at danddefnyddio buddsoddiad ar adegau tawel, hynny yw, y rhan fwyaf o\u2019r wythnos. Mae prisiau brig yn ymgais i wrthbwyso\u2019r costau ychwanegol hynny. Fodd bynnag, dim ond 26% o holl symudiadau yw cymudo. Bydd newid natur a lleoliad cyflogaeth yn tueddu i wastadu\u2019r galw ac ysgogi galw is am adnoddau yn gyffredinol. Yn yr un modd, byddai\u2019r economi 24 awr, sy\u2019n debyg o ganolbwyntio mwy ar adloniant a hamdden, yn helpu i ledaenu costau dros fwy o\u2019r dydd mewn canolfannau mawr."}, {"text_idx": "#000028", "text": "Mae swyddogaeth canolfannau trefol wedi bod yn newid yn gyflym. Mae strydoedd mawr unffurf, sydd wedi\u2019i dominyddu gan siopau cadwyn digymeriad, siopau betio, siopau elusen a thai coffi, gwerthwyr tai, gydag ambell siop trin gwallt a siop bapur, yn cynnig profiad manwerthu a ffordd o fyw o ansawdd gwael. Maent wedi mynd yn amgylcheddau treuliedig ac anniddorol, gyda\u2019r budreddi a\u2019r graffiti ar y strydoedd bach. Fel arfer heb ganopi\u0308au, seddau na thoiledau cyhoeddus, mae cyfleusterau ar gyfer yr henoed yn arbennig o brin. Rhaid i hyn newid."}, {"text_idx": "#000029", "text": "Mae\u2019r ddibyniaeth ar siopau \u2018angor\u2019 wedi profi i fod yn rhithganfyddiad tymor byr. Mae colli perchnogaeth leol ar eiddo i rentwyr wedi gwanhau cydberthnasau hirdymor manwerthwyr a\u0302 phreswylwyr. Dylai cymunedau mewn rhanbarth weithio gyda\u2019i gilydd i adennill y rhydd-ddaliadau hynny a hyrwyddo busnesau cydweithredol ac iach sydd wedi\u2019u gwreiddio\u2019n gadarn ble bynnag y maent yn gweithredu. Dylid adfer adeiladau adfeiliedig i\u2019w defnyddio gan y gymuned, gan gynnwys neuaddau, eglwysi a chapeli nad sydd eu hangen mwyach ar gyfer mannau ymarfer a pherfformio."}, {"text_idx": "#000030", "text": "Dylai strydoedd mawr datblygu\u2019n gyrchfannau unigryw sy\u2019n mynegi cymeriad lleol. Dylai mannau cysgodol a mannau awyr agored eraill annog sefyllian, rhyngweithio cymdeithasol, diwylliant (celf, cerddoriaeth, barddoniaeth), natur ac ymdeimlad o fodoli. Dylai lleoedd a phrofiadau o ansawdd ddisodli\u2019r pwyslais ar nifer y siopwyr. Er y byddant wedi\u2019u cynllunio i hyrwyddo mentrau lleol, byddai canol trefi wedi\u2019u hadfywio hefyd yn denu llawer o fasnach gan gwsmeriaid cefnog. Mae Arberth yn enghraifft dda, gydag orielau llewyrchus, siopau unigryw a bwytai rhagorol."}, {"text_idx": "#000031", "text": "Bydd manwerthu ar-lein a chludo i\u2019r cartref yn drech na\u2019r siopau traddodiadol mawr a\u2019r llu o siopau dillad. Efallai y bydd archfarchnadoedd maestrefol a thu-allan-i-dref yn gweld eu cynnyrch yn cael ei grebachu i nwyddau nad ydynt yn ddarfodus."}, {"text_idx": "#000032", "text": "Dylai galw cynyddol am fwyd ffres a lleol arwain at atgyfodiad siopau ffrwythau, poptai a chigyddion. Caiff y rhain eu hategu gan ganolfannau rhannau sba\u0302r a gwasanaethau atgyweirio, a siopau crefft a hobi, bariau a thai coffi Iseldiraidd, pop-ups a siopau ma\u0302n nwyddau a theilwriaid. Ond ni fyddant yn ddigon. Bydd llawer o siopau gwag o hyd."}, {"text_idx": "#000033", "text": "Mae llawer o renti bellach yn anfforddiadwy, ac mae cywiriad mawr yn y farchnad yn debygol. Bydd cronfeydd rhagfantoli sy\u2019n berchen ar arcedau ac eiddo masnachol yn derbyn sawl ergyd ac yn cilio. Dylai hynny roi cyfle i fentrau sy\u2019n seiliedig ar y fferm ac yn y cartref ar hyn o bryd (bwyd a diodydd arbenigol, celf, crefft ac ati) ddychwelyd i\u2019n trefi a\u2019n pentrefi."}, {"text_idx": "#000034", "text": "Dylem ddatganoli ac atgyfnerthu\u2019r broses weinyddu mewn 4 \u2013 5 rhanbarth a datblygu seilwaith priodol mewn canolfannau rhanbarthol a\u2019u perferddwledydd10. Mae llywodraeth leol yn rhy fach i fod yn effeithiol ac mae\u2019n methu a\u0302 denu\u2019r dalent hanfodol. Byddai rhanbarthau\u2019n llenwi\u2019r bylchau yn y seilwaith ac yn annog busnesau lleol i gynyddu ystod yr hyn maent yn ei gynnig."}, {"text_idx": "#000035", "text": "Mae\u2019n rhaid i ni ddiwygio Rheolau\u2019r Ffordd Fawr er mwyn rhoi hawliau tramwy pendant i gerddwyr a phobl mewn cadeiriau olwyn ym mhob gofod a rennir (e.e. palmentydd, meysydd parcio archfarchnadoedd, llwybrau beiciau). Mae atebolrwydd caeth yn rhagdybio mewn gwrthdrawiad mai gyrrwr y cerbyd a\u0302 phw\u0302er uwch sydd ar fai, fel sy\u2019n digwydd yn y rhan fwyaf o dir mawr Ewrop. Gan fod rhieni\u2019n blaenoriaethu diogelwch eu plant ar bob stryd, mae atebolrwydd caeth yn rhagamod ar gyfer mabwysiadu beicio trefol ar raddfa eang."}, {"text_idx": "#000036", "text": "Mae\u2019r egwyddor yn cydnabod y perygl posibl y gallai endidau anferthol a mwy pwerus beri i\u2019r rheini sy\u2019n agored i niwed. Byddai beiciau, sgwteri a chadeiriau olwyn sydd wedi\u2019u pweru a\u0302 thrydan yn ildio i gerbydau tebyg sy\u2019n pweru eu hunain, a byddai pob un ohonynt yn ildio i bobl a phobl mewn cadeiriau olwyn ar balmentydd a ffyrdd. Mae\u2019n rhaid cael mwy o le ar gyfer pobl, palmentydd lletach a llwybrau beiciau aml-ddull."}, {"text_idx": "#000037", "text": "Rhaid inni unioni\u2019r fantol rhwng pobl a cherbydau, a blaenoriaethu diogelwch yn ein cynllunio, dylunio a gweithrediadau. Er ei bod yn ddymunol iawn, byddai mabwysiadu amcanion Vision Zero10 yng Nghymru yn gofyn am fwy o"}, {"text_idx": "#000038", "text": "newidiadau pellgyrhaeddol i Reolau\u2019r Ffordd Fawr, gan gynnwys gostyngiadau cyflymder ar bob ffordd."}, {"text_idx": "#000039", "text": "Dylid ailfapio Cymru mewn modd cynhwysfawr. Dylid enwi a rhoi arwydd ar bob llwybr (yn ogystal a\u0302 thraciau oddi ar y ffordd, cylchfannau, nodweddion daearyddol) a rhoi rhifau amlwg ar dai. Mewn ardaloedd trefol, dylid cael gwared ar arwyddion diangen\u2013bernir bod tua 30% ohonynt yn ddiangen. Dylid dileu hysbysfyrddau."}, {"text_idx": "#000040", "text": "Byddai creu parthau cerdded a gwyrddio canolfannau trefol a maestrefol yn gwella eu naws ac yn lleihau llygredd yn yr aer. Byddai newid i fathau rhatach o gludiant yn caniata\u0301u cyfeirio mwy o\u2019n gwariant at sectorau mwy llafur-ddwys, gan gynnwys diwylliant a hamdden."}, {"text_idx": "#000041", "text": "Mae llawer o balmentydd presennol yn anwastad, cul a heb eu cynnal yn dda. Dylai rhanbarthau10 gael cyfrifoldeb dros uwchraddio a dylunio llwybrau newydd i gyrraedd safonau cenedlaethol a chyllid i wneud hynny."}, {"text_idx": "#000042", "text": "Er bod yn rhaid inni gydnabod o\u2019r cychwyn y bydd trafnidiaeth gyhoeddus yn wynebu cyfnod o gyni nes bod y firws o dan reolaeth yn llwyr, os nad wedi\u2019i ddileu, gellir cynllunio gwelliannau. Dylem ailgynllunio llwybrau gwasanaethau bysiau trefol fel y gellir eu defnyddio fel rhwydwaith gyda chyfnewidfeydd effeithlon gyda phob dull a gwasanaeth arall. Mae\u2019r gwasanaethau bws prysuraf yn gweithredu ar lwybrau cymudo, a phrin yw\u2019r teithwyr sy\u2019n gwybod llawer am weddill y rhwydwaith. Mae dyluniad a mapiau\u2019r cyfnewidfeydd aml yn wael. Dylai tramiau ddisodli bysiau ar y llwybrau bws y defnyddir fwyaf."}, {"text_idx": "#000043", "text": "Dylai bysiau cymunedol ategu gwasanaethau bysiau prif lwybrau. Gellir darparu\u2019r rhain am gost resymol, a dod yn rhan o\u2019r gwead cymdeithasol yn fuan mewn maestrefi a threfi. Nid oes gan wasanaethau ar alw unrhyw lwybrau penodol, ac maent yn bwydo prif lwybrau bysiau a thramiau a dulliau eraill, yn ogystal a\u0302 gwasanaethu cyfleusterau a gwasanaethau cymunedol."}, {"text_idx": "#000044", "text": "Mae angen cymorthdaliadau trwm ar wasanaethau bws rheolaidd mewn ardaloedd gwledig o ddwysedd poblogaeth isel yn bennaf. Mae bysiau cymunedol yn fwyfwy poblogaidd yma hefyd, gan ddarparu gwasanaethau ar alw a mawr eu hangen mewn ardaloedd anghysbell. Dylid eu cefnogi\u2019n gryf."}, {"text_idx": "#000045", "text": "Mae tacsis yn rhan o\u2019r system drafnidiaeth gyhoeddus na chaiff ei gwerthfawrogi\u2019n llawn. Maent yn chwarae rhan bwysig i\u2019r rhai sydd ddim yn berchen ar gar, gan alluogi siopa mewn archfarchnadoedd, er enghraifft, a chael mynediad cyflym at ddibenion meddygol a chymdeithasol. Er y gall tacsis ymddangos yn afradlon, mae bod yn berchen ar gerbyd yn llawer iawn mwy costus. Dylid gwneud mwy o ddefnydd o dacsis er mwyn darparu gwasanaethau bws sgerbwd pan a ble maent yn fwy economaidd na bysiau."}, {"text_idx": "#000046", "text": "Mae gan ddur-ar-ddur fantais enfawr dros rwber ar asffalt o ran ynni ac effeithlonrwydd. Ac..."}, {"text_idx": "#000047", "text": "... mae 1km o lo\u0302n draffordd yn costio tua\u2019r un faint a\u0302 1km o drac reilffordd [drom], ond mae gan yr olaf gapasiti 8\u201320 gwaith uwch na\u2019r llall12."}, {"text_idx": "#000050", "text": "Dylem adeiladu cerbydau rheilffordd ysgafn cost isel (LRVs neu dramiau) yng Nghymru a\u2019u defnyddio ar y stryd mewn dinasoedd, trefi a\u2019u cyffiniau. Byddai tramiau\u2019n trawsnewid ein canolfannau trefol, fel maent wedi gwneud mewn 600 o ddinasoedd ledled y byd. Ar waha\u0302n i feicio, tramiau yw\u2019r dull mwyaf effeithlon o drafnidiaeth drefol a dyma\u2019r unig ddewis amgen ymarferol i\u2019r rhai na allant ddefnyddio beiciau, neu pan fydd y tywydd yn eu rhwystro. Mae tramiau yn atal tagfeydd. Maent hefyd yn helpu i leihau llygredd aer."}, {"text_idx": "#000051", "text": "Byddai adeiladu ein tramiau ein hunain (gan ddefnyddio cerbydau wedi\u2019u hadnewyddu i ddechrau), cledrau ym Mhort Talbot a"}, {"text_idx": "#000052", "text": "gweithgynhyrchu lein uwchben wedi\u2019i symleiddio (OHL) yng Nghymru yn cynnig ateb effeithiol i\u2019n dinasoedd a\u2019n trefi, lle mae ceir yn bla ar hyn o bryd. Mae\u2019r sgiliau sy\u2019n cael eu colli gan Ford ym Mhen-y-bont ar Ogwr yn drosglwyddadwy ac ni ddylid eu gwastraffu. Mae pob tram gweithredol yn creu 6 \u2013 7 swydd amser llawn o ansawdd uchel. Ni all ceir wneud hyn."}, {"text_idx": "#000054", "text": "...light rail offers 90% of the benefits of a subway [or heavy rail] at 10% of the capital cost."}, {"text_idx": "#000055", "text": "Ynghyd a\u0302 strategaeth datganoli a rhanbartholi, byddai tramiau ar y ffordd (wedi eu pweru gan uwchgynwysyddion (supercapacitors), celloedd tanwydd hydrogen, ac ailwefru batris mewn arosfannau ac ati) yn darparu cysylltiadau cynaliadwy lle byddai rheilffyrdd trwm yn aneconomaidd. Er bod trac rheilffordd (trwm) rhwng y gogledd a\u2019r de yn amcan tymor canolig, gellid yn hawdd wasanaethu llwybrau eraill o fewn rhanbarthau gyda thramiau ar y ffyrdd, gan rannu gofod a\u0302 thraffig eraill."}, {"text_idx": "#000056", "text": "Er bod cerbydau newydd ar gyfer trenau teithwyr yng Nghymru yn flaenoriaeth (yn hytrach na brandio), mae\u2019n ymddangos bod y metro fel arall yn brosiect balchder afradlon sydd wedi\u2019i ddyfeisio\u2019n wael. Mae\u2019n ymddangos bod nifer o amcanion sy\u2019n cystadlu a\u0302\u2019i gilydd a diffyg eglurder wedi arwain at y cynnig rhyfeddol o setiau-tren tri modur a cholli toiledau ar drenau."}, {"text_idx": "#000057", "text": "Nid yw\u2019r metro wedi cael ei helpu gan y penderfyniadau gwael a wnaed gan Lywodraeth y DU ynghylch trydaneiddio\u2019r rheilffyrdd yng Nghymru a fydd yn cynnwys costau ychwanegol a llygredd diesel hirdymor. Ymddengys bod opsiynau cost-is wedi cael eu hanwybyddu."}, {"text_idx": "#000058", "text": "Roedd tram-dre\u0302n bob tro yn ddewis gwael i\u2019r metro. Mae\u2019n hybrid sy\u2019n methu a\u0302 bodloni gofynion y gwahanol dasgau trafnidiaeth a gyflawnir gan brif reilffyrdd a rheilffyrdd ysgafn ac mae\u2019n is-na\u2019r-optimwm yn y ddwy swyddogaeth. Mae tram-dre\u0302n yn rhy fawr i strydoedd trefol ac mae\u2019n debyg y bydd yn aneconomaidd i\u2019w weithredu."}, {"text_idx": "#000059", "text": "Ni ddylid meddwl bod tram-dre\u0302n yr un peth a\u0302 rheilffordd ysgafn, sydd a\u0302 nodweddion gweithredu ac economeg cwbl wahanol. Mae gan reilffordd ysgafn fwy o gyrhaeddiad a hyblygrwydd, a graddfa sy\u2019n fwy priodol i amgylcheddau trefol. Gan fod tram-dre\u0302n yn gofyn am amgylchedd gweithredu tebyg i\u2019r un ar gyfer trenau prif linell, mae\u2019n anodd dirnad ei werth ychwanegol ar gyfer y metro."}, {"text_idx": "#000060", "text": "Roedd yr amcan o dyfu Caerdydd (Prifddinas-ranbarth Caerdydd, yr ymffrostir yn ei gylch) ar draul ardaloedd cyfagos yn annoeth heb os, gan ddibynnu ar effaith donnog (yr economeg \u2018trickle down\u2019 gynt, sy\u2019 bellach wedi colli ei bri) i argyhoeddi awdurdodau cyfagos y byddai\u2019n dod a\u0302 budd iddynt. Ni welant y budd hwn. Adroddodd Lang (2016) fod effaith y metro yn ansicr3, er gwaethaf yr hyn y mae\u2019r sawl sy\u2019n dadlau o\u2019i blaid yn honni."}, {"text_idx": "#000061", "text": "Mae\u2019r metro yn ddibynnol ar gynnydd yn nifer y rhai sy\u2019n teithio arno, sydd, yn dilyn y firws, yn annhebygol o ddigwydd. Gan y bydd llawer o swyddfeydd canol y ddinas yn segur, mae\u2019n bosibl bod y cynllun bellach heb raison d\u2019e\u0302tre a dylai gael ei adolygu gyda llygad feirniadol. Dylid cefnu ar y gystadleuaeth hurt am statws ymysg cannoedd o ddinasoedd."}, {"text_idx": "#000063", "text": "Dylai Cymru ddatblygu arbenigedd twnelu cynhenid i hwyluso\u2019r broses o sythu llwybrau. Ar o\u0302l ad-drefnu\u2019r llwybr i\u2019r gorllewin o Gaerdydd, dylid trydaneiddio\u2019r brif reilffordd i Abergwaun. Mae\u2019n economi ffug i beidio a\u0302 thrydaneiddio\u2019r linell gyfan, er y dylid ystyried cyfnewid a\u0302 rheilffordd ysgafn i\u2019r gorllewin ac i\u2019r gogledd o Gaerfyrddin. Dylid ychwanegu dolennau pasio at linellau trac sengl."}, {"text_idx": "#000064", "text": "Dylai\u2019r rheilffordd yng Nghymru gael ei gwladoli a\u2019i hintegreiddio\u2019n fertigol. Dylid rheoli rhwydweithiau rheilffyrdd trwm a rheilffyrdd ysgafn yn annibynnol. Dylid cynnwys signalau ar y tre\u0302n (on-board signalling) yn y fanyleb ar gyfer pob cerbyd newydd, a dylid cael gwared a\u0302 signalau ar ochr y cledrau yn raddol ac eithrio ar lwybrau rhyngwladol."}, {"text_idx": "#000065", "text": "Bydd dyfodol symudedd unigol a chymunedol yn well o lawer gyda gwell dewis o drafnidiaeth gyhoeddus a dulliau meddal o deithio. Bydd ceir a rennir, clybiau ceir a phodiau di-yrrwr ar-alw ar gael ar gyfer teithiau sy\u2019n llai hwylus drwy ddulliau cyfunol. Dylai clybiau ceir fod ag amrywiaeth o gerbydau sy\u2019n addas ar gyfer amrywiaeth o deithiau. Dylai e-geir fod yn llai, yn ysgafnach o ran pwysau ac yn fforddiadwy i\u2019r rhai sydd ar incwm canolig. Dylid ehangu cynlluniau sgrapio."}, {"text_idx": "#000066", "text": "Dylai pob fflyd, yn enwedig tacsis, roi blaenoriaeth i gyfnewid am e-gerbydau. Dylai grantiau ac ad-daliadau treth fod ar gael ar gyfer e-faniau ac e-lori\u0308au ar gyfer masnach a sectorau masnachol eraill."}, {"text_idx": "#000067", "text": "Bydd ad-drefnu ein hamser i ganolbwyntio ar fod lle rydym ni yn hytrach na lle nad ydym yn golygu llai o amser yn teithio. Byddwn yn byw, yn chwarae ac yn gweithio\u2019n fwy lleol. Pan fydd pobl oddi cartref, bydd yn well ganddynt aros am gyfnod hirach na gwyliau sy\u2019n para am noson neu ddwy yn unig. Gan ddefnyddio dull teithio a ddewiswyd i weddu at natur y daith, bydd ein profiad teithio yn dod yn fwy diogel ac yn fwy hamddenol."}, {"text_idx": "#000068", "text": "Bydd symudiadau tuag at hunangynhaliaeth genedlaethol a rhanbarthol mewn llawer o wledydd yn arwain at ostyngiad pellach mewn cludiant nwyddau rhyngwladol a domestig, sydd eisoes o dan bwysau oherwydd eu heffaith amgylcheddol a\u2019r cymorthdaliadau y mae allforion yn eu denu. Byddai symud cludiant nwyddau oddi ar y ffyrdd er mwyn gwella diogelwch ac effeithlonrwydd yn cael ei hwyluso\u2019n sylweddol gan seilwaith croes-ddocio ar raddfa fechan ond wedi\u2019i defnyddio\u2019n helaeth ar ochr rheilffyrdd. Dylai taliadau defnyddwyr ffyrdd adlewyrchu\u2019r traul a achosir gan draffig masnachol trwm."}, {"text_idx": "#000069", "text": "Dylid dylunio llwybrau rheilffordd ysgafn hefyd i gludo nwyddau. Byddai logisteg borthladd-ganolog \u2013 yn seiliedig ar gynwysyddion-mini ac awyr \u2013 ar raddfa briodol ar gyfer dosbarthu trefol, ac o fewn y rhanbarth, gyda thramiau."}, {"text_idx": "#000070", "text": "Byddai canolfannau logisteg i\u2019r gymdogaeth ym mhob cymuned9 yn cydgysylltu gwasanaethu llythyru, parseli a dosbarthu lleol eraill."}, {"text_idx": "#000071", "text": "Mae patrwm ein priffyrdd a\u2019n llwybrau rheilffordd yn adlewyrchu goruchafiaeth hanesyddol Lloegr a\u2019r echdynnu adnoddau o Gymru (y dyddiau hyn yr adnoddau yw pobl a\u0302 sgiliau uchel yn bennaf yn cymudo i Fryste, Llundain a Manceinion). Mae\u2019r llwybrau hyn yn mynd o\u2019r dwyrain i\u2019r gorllewin yn bennaf. Bydd ein dyfodol yn gofyn am gyfathrebu da rhwng y gogledd a\u2019r de ar y ffordd ac ar y rheilffordd (trwm) yn gyfan gwbl o fewn ein ffiniau."}, {"text_idx": "#000072", "text": "Dylid darparu cilfannau a lonydd pasio ar ffyrdd Cymru er mwyn gwella amseroedd teithio rhwng dinasoedd. Byddai llefydd i dractorau, carafanau a thryciau dynnu i mewn yn caniata\u0301u i draffig cyflymach fwrw ymlaen a\u0302 llai o rwystr. Dylai cilfannau cyn ac ar o\u0302l cyffyrdd ar brif ffyrdd ddarparu cysgod, golau, gwybodaeth leol, mapiau ac arosfannau ar gyfer gwasanaethau bws a rhannu lifftiau. Dylid israddio traffyrdd i ffordd A, er mwyn osgoi llurgunio blaenoriaethau cynnal a chadw."}, {"text_idx": "#000073", "text": "Mae ein gwlad yn nodedig am ei golygfeydd ac mae\u2019n ddeniadol i ymwelwyr, ond mae diffyg mannau aros diogel ar briffyrdd yn cyfyngu ar ein mynediad ati. Byddai mwy o fannau arsyllu yn ein galluogi i fwynhau\u2019r harddwch a\u2019r ddrama honno. Dylai lleoedd o\u2019r fath ddarparu cyfleusterau ar gyfer teithwyr: toiledau gla\u0302n a chynwysyddion gwastraff, er enghraifft. Dylai pontydd mawr hefyd fod a\u0302 chilfannau ar bob pen. Byddai dehongliadau llawer gwell o le, ac o lwybrau cerdded a beicio hefyd yn gwella ein profiad o gefn gwlad."}, {"text_idx": "#000074", "text": "Bydd yr hyn a ddaw yn sgil y coronafeirws, y wasgfa ariannol fyd-eang sy\u2019n prysur ddod, ac yn beryclach fyth, yr argyfwng hinsawdd, yn newid pob un o\u2019n cymdeithasau a\u2019n diwylliannau mewn ffyrdd na allwn eu rhagweld yn gywir. Mae ein sector trafnidiaeth ymhell o fod yn gynaliadwy nac yn wydn. Ond mae\u2019n anodd dychmygu bod gan y sawl sy\u2019n gwneud ein penderfyniadau y dewrder neu\u2019r creadigrwydd i gychwyn y newidiadau mawr sydd eu hangen."}, {"text_idx": "#000075", "text": "I bobl ac aelwydydd sydd a\u0302 llygad ar eu cyllidebau, rhaid cynghori llai o deithio rheolaidd (gyda gweithio gartref ac ati), osgoi bod yn berchen ar gerbydau petrol a diesel, buddsoddi mewn e-feiciau, e-sgwteri ac esgidiau cerdded da, a chefnogi trafnidiaeth gyhoeddus sy\u2019n seiliedig ar reilffyrdd. Rhaid i\u2019ch diogelwch cymryd blaenoriaeth hollbwysig."}, {"text_idx": "#000076", "text": "Mae hanes e-sgwteri yn eithaf hir"}]